Rebecca Harris

**Dame Elizabeth Rebecca Scott Harris** **DBE** (o tshotswe ka kgwedi ya Sedimonthole ale masome amabedi le bobedi (22) ka ngwaga wa  1967) ke mmadipolotiki wa Mokgatlho wa Conservative wa kwa Boritane yo e ntseng e le Leloko la Palamente (MP) wa Castle Point go tloga ka ngwaga wa  2010. E ne e le Comptroller of the Household go tloga ka ngwaga wa 2022 go fitlha ka ngwaga wa 2024.Mo maemong ao, o ne a tsaya karolo mo ngwageng wa 2023 Coronation. Ka kgwedi ya Ngwanatsele ka ngwaga wa  2024 o ne a tsaya maemo a go nna Mookamedi wa Kganetso, a emisetsa Stuart Andrew mo maemong a gagwe.

## Botshelo le tiro
Elizabeth Harris o tshotswe ka kgwedi ya  Sedimonthole ale masome a mabedi le bobedi(22) ka ngwaga wa  1967 kwa Windsor, Berkshire mme o ne a rutwa kwa sekolong sa poraefete sa Bedales, kwa Hampshire. Morago ga moo o ne a ya kwa yunibesithing kwa London School of Economics, a aloga ka dikirii ya BSc. Morago ga yunibesithi, Harris o ne a dira le Phillimore & Co, a dira mo bobolokelong jaaka mokgweetsi wa dilwana le moemedi wa thekiso. Kgabagare o ne a nna mo setlhopheng seo e le mokaedi wa tsa papatso. Harris e ne e le mogokaganyi wa letsholo la ofisi ya Conservative ka ngwaga tsa bo 2000-2001 le modiredi wa kgaolo ya Conservative North West London ka ngwaga tsa bo 2007-2008.

## Tiro ya Palamente
Kwa ditlhophong tsa ngwaga wa 2010, Harris o ne a tlhophiwa go nna Mopalamente wa Castle Point ka 44% ya diboutu le bontsi jwa 7,632.

Ka ngwaga wa 2012, Harris o ne a bidiwa ke Conservative Home jaaka mongwe wa ba le mmalwa ba maloko a a ikanyegang a Conservative ba ba neng ba sa bouta kgatlhanong le puso ka nako ya ditsuololo tse di botlhokwa. 

E ne e le leloko la Komiti ya Kgwebo, Tlhabololo le Bokgoni mme a tshegetsa Molaotlhomo wa go Fokotsa Motshegare o o neng o tla dira gore Boritane e fetole nako ya Yuropa Bogare. Ka kgwedi ya Ferekgong ale masome a mabedi (20) ka ngwaga wa 2012, molao o ne wa felelwa ke nako ya go tswelela pele, go raya gore United Kingdom e ne e tla sala e le mo Western European Time.

Ka kgwedi ya Mopitlwe ngwaga wa  2015, Harris le setlhopha sa gagwe ba ne ba rekota bidio e e neng e bontsha batho ba ba neng ba kgweetsa dithuthuthu ka lobelo lo lo kwa godimo mme ba ne ba e neela mapodisi, morago ga go ba bona fa ba ntse ba phuruphutsa. Banni ba lefelo leo ba ne ba ngongorega ka gore mmila oo o dirisediwa mabelo a dikoloi. 

Mo ditlhophong tsa ngwaga wa 2015, Harris o ne a tlhophiwa gape jaaka MP wa Castle Point ka palo e e kwa godimo ya 50.9% le bontsi jwa 8,934.

Pele ga referandamo ya Brexit ya ngwaga wa 2016, Harris o ne a supa tshegetso ya gagwe ya gore Brithane e tswe mo European Union. 

Harris o ne a tlhophiwa gape kwa ditlhophong tsa kakaretso tsa ngwaga wa  2017 ka palo e e kwa godimo ya 67.3% le bontsi jo bo kwa godimo jwa 18,872.

Mo ditlhophong tsa kakaretso tsa ngwaga wa 2019, Harris o ne a tlhophiwa gape ka palo e e kwa godimo ya 76.7% le bontsi jo bo kwa godimo jwa 26,634.Eno e ne e le palo e e kwa godimo ya diboutu tsa Conservative mo ditlhophong tsotlhe.

Harris o ne a tlhophiwa go nna Dame Commander of the Order of the British Empire mo 2024 Birthday Honours List for Political and Public Service.

Harris o ne a tlhophiwa gape kwa ditlhophong tsa kakaretso tsa 2024, ka palo e e fokotsegileng ya 38.1% le bontsi jo bo fokotsegileng jwa 3,251.

Morago ga phenyo ya ga Kemi Badenoch mo ditlhophong tsa boeteledipele tsa 2024, Harris o ne a tlhophiwa go nna Chief Whip wa Conservative Party.

## Metswedi